नयी दिल्ली, 29 अक्टूबर (भाषा) सोशल मीडिया क्षेत्र की दिग्गज कंपनी फेसबुक ने सोमवार को कहा कि उसने देश में ‘डिजिटल साक्षरता पुस्तकालय’ की शुरुआत की है। कंपनी ने साल के अंत तक देश के तीन लाख लोगों को डिजिटल रूप से जागरूक बनाने की अपनी कोशिशों के तहत छह भारतीय भाषाओं में यह पहल की है। फेसबुक ने बयान जारी कर कहा है कि डिजिटल साक्षरता पुस्तकालय ऐसे लोगों के लिए संसाधन के तौर पर काम करेगा जो डिजिटल साक्षरता की दिशा में काम करना चाहते हैं। यह युवाओं में सुरक्षित तरीके से डिजिटल प्रौद्योगिकी के इस्तेमाल में भी मददगार साबित